El Gabinet de Promoció del Valencià impulsa el programa de voluntariat virtual pel valencià
01 d’abril 2020

![Imagen 1](/media/swvbtviq/97_maqueta_mariajosep.jpg)

El Gabinet de Promoció del Valencià de l'Ajuntament de Sagunt ha impulsat el programa de voluntariat virtual pel valencià. Concretament, este projecte es posarà en marxa a partir de dilluns que ve 6 d'abril. Este servei lingüístic està dirigit a persones que volen ensenyar de manera oral o bé aprendre valencià a través de les noves tecnologies en estos dies de confinament a causa la pandèmia sanitària provocada pel COVID-19.

  

Esta iniciativa funciona constituint un tàndem lingüístic, on dues persones són seleccionades perquè col·laboren ensenyant i aprenent valencià durant sessions que duren sols entre 15 i 35 minuts per arribar al màxim de persones possible i interferir el mínim en la conciliació familiar i laboral.

  

La regidora delegada del Gabinet de Promoció del Valencià, María Josep Soriano, ha destacat que «**esta iniciativa té com a objectiu donar continuïtat al voluntariat presencial del valencià, que s'ha vingut duent a terme fins al moment, i aprofitar les eines tecnològiques com Skype, WhatsApp i altres plataformes de videoconferència per a fer-ho virtual, en estos moments en el qual tots estem a casa**». A més a més, la delegada ha volgut subratllar que este voluntariat és una forma de trobada perquè les persones puguen comunicar-se i aprendre d'una forma còmoda i relaxada des de casa, i una oportunitat de compartir inquietuds, aficions i sentiments, perquè segons ha apreciat és «**una bona situació per comunicar-se**».

  

**Procés d'inscripció**

Per donar-se d'alta en este voluntariat, les persones interessades hauran d'enviar un correu electrònic a gpv@aytosagunto.es  i indicar nom (sense cognom), edat, telèfon mòbil i una breu descripció sobre aficions i interessos, i partir d'ací, el gabinet buscarà la millor parella i es posarà en contacte amb el voluntari o voluntària.

![](/media/xxdnat4u/97_c_voluntariado.jpeg)  
  
  

​

*   [](http://www.facebook.com/sharer.php?u=https://aytosagunto.es/va/actualitat/el-gabinet-de-promocio-del-valencia-impulsa-el-programa-de-voluntariat-virtual-pel-valencia/ "Facebook")
*   [](http://twitter.com/share?url=https://aytosagunto.es/va/actualitat/el-gabinet-de-promocio-del-valencia-impulsa-el-programa-de-voluntariat-virtual-pel-valencia/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/el-gabinet-de-promocio-del-valencia-impulsa-el-programa-de-voluntariat-virtual-pel-valencia/ "Linked In")
*   [](mailto:?body=https://aytosagunto.es/va/actualitat/el-gabinet-de-promocio-del-valencia-impulsa-el-programa-de-voluntariat-virtual-pel-valencia/)